180. 



Fods over Øen, som den ligger paa, og paa nogle stejle, 

 mod Syd vendende Skrænter fandt jeg dog enkelte blomstrende 

 Arter. 



Da Vejret næste Dag syntes at bedre sig, afrejste jeg uden 

 mine europæiske Ledsagere fra foregaaende Dag, der ikke ønskede 

 at tage med, for anden Gang til Sermilinguak, og denne Gang 

 lykkedes Turen fortrinligt. De storartede, spidstakkede Bjærge i 

 Nord traadte frem i hele deres Pragt med skarpe Konturer; et 

 enkelt Parti minder ikke saa lidt om Redekammen efter Korne- 

 rups Tegning (Meddelelser om Grønland II, S. 19); jeg kan ikke 

 tro andet end, at disse spidse Takker aldrig have været dækkede 

 af Indlandsisen, der ellers paa den mest kjendelige Maade har 

 afrundet og poleret alle lavere Bjærge i denne Egn. Efter et 

 Ophold i Ikamiut, hvor der er Bester af gamle Grønlænder- 

 boliger med den for Bopladserne ejendommelige Plantevæxt', 

 roede vi ind i Sermilinguakfjorden, der frembød store Natur- 

 skønheder Sydsiden var endnu for største Delen snedækket, 

 og herfra hørtes fra Tid til anden et Sneskred , medens smaa 

 blaalige Isbræer mere end et Sted saas at skyde ned fra 

 det stadige Isdække uden dog at naa ud i Havet; Nordsiden 

 hæver sig paa flere Steder langt stejlere, og paa en Række fra 

 Havet til vel nogle hundrede Fods Højde lodret opstigende 

 Klippevægge havde uendelige Skarer af Havfugle deres Reder; 

 som Myggesværme opfyldte de Luften, skræmmede ved vor An- 

 komst; i Revnerne og paa de fremspringende smaa Hylder paa 

 disse Fjælde saaes Koklearer og de gulblomstrede Rhodiolaer 

 rigt blomstrende og i ret betydelig Mængde. 



Bunden af Fjorden indtages af en Isbræ, som havde 

 fyldt det inderste af den med Is og i vort Paasyn flere Gange 

 forøgede Massen med nye, under stort Drøn nedstyrtende Stykker. 

 Over den hele trange Fjord med dens stejle Fjelde og storartede, 

 for mig saa fremmede Natur laa der et saadant højtideligt Alvor, 

 at denne Tur vil staa for mig i uforgængeligt Minde som den 

 interessanteste af dem, jeg gjorde i Grønland. 



